**თავი II**

**2022 წლის მაკროეკონომიკური მიმოხილვა**

**ეკონომიკური ზრდა**

2022 წელს, მთლიანი შიდა პროდუქტის რეალურმა ზრდამ წინა წელთან შედარებით 10.1 პროცენტი შეადგინა. პირველ კვარტალში ზრდამ 15.0%, მეორე კვარტალში 7.2%, მესამე კვარტალში 9.8%, ხოლო მეოთხე კვარტალში 9.7% შეადგინა. 2022 წელს მთლიანი შიდა პროდუქტი ნომინალურ გამოსახულებაში 71 754.2 მლნ ლარით განისაზღვრა, რაც 19.6 პროცენტით აღემატება წინა წლის ანალოგიურ მაჩვენებელს. ხოლო მშპ ერთ სულ მოსახლეზე 19 452.7 ლარს (6 671.9 აშშ დოლარი) შეადგენს.

2022 წლის მონაცემებით ეკონომიკური ზრდა დაფიქსირდა შემდეგ დარგებში: ინფორმაცია და კომუნიკაცია (49.9%), ელექტროენერგიის, აირის, ორთქლის და კონდიცირებული ჰაერის მიწოდება (38.9%), ტრანსპორტი და დასაწყობება (28.4%), ადმინისტრაციული და დამხმარე მომსახურების საქმიანობები (17.9%), ხელოვნება, გართობა და დასვენება (17.3%), განთავსების საშუალებებით უზრუნველყოფის და საკვების მიწოდების საქმიანობები (16.7%), წყალმომარაგება; კანალიზაცია, ნარჩენების მართვა და დაბინძურებისაგან გასუფთავების საქმიანობები (9.2%), დამამუშავებელი მრეწველობა (7.8%), საბითუმო და საცალო ვაჭრობა; ავტომობილების და მოტოციკლების რემონტი (6.1%). ხოლო კლება დაფიქსირდა შემდეგ დარგებში: ჯანდაცვა და სოციალური მომსახურების საქმიანობები (5.7%), უძრავ ქონებასთან დაკავშირებული საქმიანობები (4.8%), პროფესიული, სამეცნიერო და ტექნიკური საქმიანობები (2.4%).

**კერძო სექტორის როლი ეკონომიკურ ზრდაში**

2022 წელს ეკონომიკურ ზრდაში წარმმართველი როლი კვლავ კერძო სექტორს ეჭირა. 2022 წელს ბიზნეს სექტორის ბრუნვის მოცულობა 21.1 პროცენტით, ხოლო საწარმოთა მიერ გამოშვებული პროდუქციის ღირებულება 26.7 პროცენტით გაიზარდა. ბიზნეს სექტორში დასაქმებულთა რაოდენობა საშუალოდ 44.8 ათასი ადამიანით, ხოლო მხოლოდ ბოლო კვარტალში 47.6 ათასი ადამიანით გაიზარდა (აღნიშნული მონაცემები მოცემულია საქსტატის, ბიზნეს სექტორის 2021-2022 წლების კვარტალური კვლევების მიხედვით).

**ფასები**

2022 წლის ბოლოს წლიური ინფლაციის დონე 9.8 პროცენტით განისაზღვრა. ამავე პერიოდისათვის, საშუალო ინფლაცია 11.9 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათი და უალკოჰოლო სასმელები: ფასები გაიზარდა 16.3 პროცენტით, რაც 5.41 პროცენტული პუნქტით აისახა მთლიანი ინდექსის ზრდაში; საცხოვრებელი, წყალი, ელ ენერგია, აირი: დაფიქსირდა ფასების 15.8 პროცენტიანი მატება, რაც 1.58 პროცენტული პუნქტით აისახა წლიურ ინფლაციაში; ტრანსპორტის ჯგუფში: ფასები გაიზარდა 5.5 პროცენტით, რაც 0.64 პროცენტული პუნქტით აისახა წლიურ ინდექსზე; ალკოჰოლური სასმელები, თამბაქო: ფასები გაიზარდა 9.3 პროცენტით, რამაც წლიურ ინფლაციაში 0.62 პროცენტული პუნქტით აისახა; სასტუმროები, კაფეები და რესტორნები: ფასები გაიზარდა 14.8 პროცენტით, რაც 0.6 პროცენტული პუნქტით აისახა მთლიანი ინდექსის ზრდაში.

**გაცვლითი კურსი**

2022 წელს ლარი გამყარდა აშშ დოლართან მიმართებაში. 2022 წელს 2021 წელთან შედარებით ლარის გაცვლითი კურსი აშშ დოლარის მიმართ 12.8 პროცენტით გამყარდა და 2.7 ლარი შეადგინა ერთ აშშ დოლარზე. ხოლო ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გამყარდა 24.9 პროცენტით.

**მონეტარული აგრეგატები**

2022 წლის დეკემბერში 2021 წლის დეკემბერთან შედარებით M3 ფართო ფულის აგრეგატი 11.4 პროცენტით გაიზარდა და 37 710.5 მლნ ლარი შეადგინა, ხოლო M2 ფულის მასა 22.9 პროცენტით გაიზარდა და 19 790.7 მლნ ლარის დონეზე დაფიქსირდა.

2022 წელს, წინა წელთან შედარებით დეპოზიტების დოლარიზაციის კოეფიციენტი 5.6 პროცენტული პუნქტით შემცირდა და 53.0 პროცენტი შეადგინა. ამავე პერიოდში 6.0 პროცენტული პუნქტით შემცირდა სესხების დოლარიზაციის კოეფიციენტი და 44.8 პროცენტი შეადგინა.

**საგარეო სექტორი**

2022 წელს საქართველოში საქონლით საგარეო სავაჭრო ბრუნვამ 19 109.6 მლნ აშშ დოლარი შეადგინა, რაც წინა წლის შესაბამის მაჩვენებელზე 33.2 პროცენტით მეტია; აქედან ექსპორტი 5 592.8 მლნ აშშ დოლარს შეადგენს (31.8 პროცენტით მეტი), ხოლო იმპორტი 13 516.9 მლნ აშშ დოლარს (33.8 პროცენტით მეტი). საქართველოს უარყოფითმა სავაჭრო ბალანსმა 2022 წელს 7 924.1 მლნ აშშ დოლარი შეადგინა.

2022 წელს მთლიან საქონელბრუნვაში ევროკავშირის წილი 20.5 პროცენტს შეადგენს. თურქეთის - 14.7 პროცენტს, რუსეთის - 13.0 პროცენტს, ჩინეთის - 9.7 პროცენტს, აზერბაიჯანის - 6.9 პროცენტს.

მთლიან ექსპორტში ევროკავშირის წილი 15.4 პროცენტს შეადგენს. ჩინეთის - 13.2 პროცენტს, აზერბაიჯანის - 12.0 პროცენტს, რუსეთის - 11.7 პროცენტს, სომხეთის - 10.5 პროცენტს, თურქეთის - 7.8 პროცენტს.

მთლიან იმპორტში ევროკავშირის წილი 22.7 პროცენტია. თურქეთის - 17.6 პროცენტი, რუსეთის - 13.6 პროცენტი, ჩინეთის - 8.3 პროცენტი, აშშ - 7.2 პროცენტი, აზერბაიჯანის - 4.7 პროცენტი.

სასაქონლო ჯგუფების მიხედვით ექსპორტში პირველ ადგილზე სპილენძის მადნები და კონცენტრატებია 18.3 პროცენტით, მომდევნო ადგილებს იკავებენ: მსუბუქი ავტომობილები 16.2 პროცენტი, ფეროშენადნობები 8.2 პროცენტი, აზოტოვანი სასუქები 5.0 პროცენტი და ყურძნის ნატურალური ღვინოები 4.5 პროცენტი.

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 12.0 პროცენტიანი წილი უკავია. შემდეგ მოდიან: ნავთობი და ნავთობპროდუქტები 9.9 პროცენტი, სპილენძის მადნები და კონცენტრატები 5.8 პროცენტი, ნავთობის აირები 3.4 პროცენტი და სამკურნალო საშუალებები 3.0 პროცენტი.

***ევროკავშირის ქვეყნებთან ვაჭრობაში***

2022 წელს წინა წლის შესაბამის პერიოდთან შედარებით ევროკავშირის ქვეყნებში ექსპორტი 20.3%-ით გაიზარდა.

ძირითადი საექსპორტო სასაქონლო ჯგუფებია:

* მადნები და სპილენძის კონცენტრატები (437.8 მლნ აშშ დოლარი, 39.0% ზრდა);
* თხილი და სხვა კაკალი (74.0 მლნ აშშ დოლარი, 7.6% კლება);
* ყურძნის ნატურალური ღვინოები (30.7 მლნ აშშ დოლარი, 7.1% ზრდა);
* მსუბუქი ავტომობილები (30.0 მლნ აშშ დოლარი, 42.8% ზრდა);
* ფეროშენადნობები (26.5 მლნ აშშ დოლარი, 11.1% ზრდა).

2022 წელს წინა წლის შესაბამის პერიოდთან შედარებით ევროკავშირის ქვეყნებიდან იმპორტი 32.6%-ით გაიზარდა.

ძირითადი საიმპორტო სასაქონლო ჯგუფებია:

* ნავთობი და ნავთობპროდუქტები (440.2 მლნ აშშ დოლარი, 40.7% ზრდა);
* მსუბუქი ავტომობილები (289.7 მლნ აშშ დოლარი, 116.5% ზრდა);
* სამკურნალო საშუალებები (205.5 მლნ აშშ დოლარი, 8.0% კლება);
* სატელეფონო აპარატები, ფიჭური ქსელებისთვის ან სხვა (74.2 მლნ აშშ დოლარი, 85.4% ზრდა);
* სატვირთო ავტომობილები (68.3 მლნ აშშ დოლარი, 6.6% ზრდა).

***თურქეთთან ვაჭრობაში***

2022 წელს წინა წლის შესაბამის პერიოდთან შედარებით თურქეთში ექსპორტი 34.9%-ით გაიზარდა.

ძირითადი საექსპორტო სასაქონლო ჯგუფებია:

* ელექტროენერგია (79.5 მლნ აშშ დოლარი, 930.4% ზრდა);
* ტრიკოტაჟის ნაწარმი (116.2 მლნ აშშ დოლარი, 20.3% ზრდა);
* ფეროშენადნობები (60.3 მლნ აშშ დოლარი, 20.3% ზრდა);
* ნახევარფაბრიკატები ნახშირბადიანი ფოლადისაგან (18.2 მლნ აშშ დოლარი, 29.6% კლება);
* ნარჩენები და ჯართი შავი ლითონებისა (15.5 მლნ აშშ დოლარი, 58.7% კლება);

2022 წელს წინა წლის შესაბამის პერიოდთან შედარებით თურქეთიდან იმპორტი 29.8%-ით გაიზარდა.

ძირითადი საიმპორტო სასაქონლო ჯგუფებია:

* მსუბუქი ავტომობილები (106.7 მლნ აშშ დოლარი, 460.6% ზრდა);
* სამკურნალო საშუალებები (73.2 მლნ აშშ დოლარი, 57.7% ზრდა);
* მეტალოკონსტრუქციები შავი ლითონებისაგან და მათი ნაწილები (53.8 მლნ აშშ დოლარი, 35.8% ზრდა);
* შავი ლითონების მილები, მილაკები და ღრუ პროფილები (47.5 მლნ აშშ დოლარი, 1.9% კლება);
* სიგარები, სიგარილები და სიგარეტები (47.0 მლნ აშშ დოლარი).

***რუსეთთან ვაჭრობაში***

2022 წელს წინა წლის შესაბამის პერიოდთან შედარებით რუსეთში ექსპორტი 6.8%-ით გაიზარდა.

ძირითადი საექსპორტო სასაქონლო ჯგუფებია:

* ყურძნის ნატურალური ღვინოები (160.9 მლნ აშშ დოლარი, 23.0% ზრდა);
* ფეროშენადნობები (108.8 მლნ აშშ დოლარი, 36.6% კლება);
* მსუბუქი ავტომობილები (75.6 მლნ აშშ დოლარი, 338.1% ზრდა);
* სპირტიანი სასმელები (56.7 მლნ აშშ დოლარი, 37.5% ზრდა);
* მინერალური და მტკნარი წყლები (51.0 მლნ აშშ დოლარი, 16.3% კლება).

2022 წელს წინა წლის შესაბამის პერიოდთან შედარებით რუსეთიდან იმპორტი 79.4%-ით გაიზარდა.

ძირითადი საიმპორტო სასაქონლო ჯგუფებია:

* ნავთობი და ნავთობპროდუქტები (622.7 მლნ აშშ დოლარი, 360.9% ზრდა);
* ნავთობის აირები და აირისებრი ნახშირწყალბადები (112.4 მლნ აშშ დოლარი, 23.9% ზრდა);
* ფქვილი ხორბლის ან ხორბალ-ჭვავისა (66.8 მლნ აშშ დოლარი, 478.5% ზრდა);
* ხორბალი და მესლინი (61.6 მლნ აშშ დოლარი, 29.5% კლება);
* კოქსი და ნახევარკოქსი ქვანახშირის (59.2 მლნ აშშ დოლარი, 152.5% ზრდა).

**ფულადი გზავნილები**

2022 წელს, წმინდა ფულადი გზავნილები წინა წელთან შედარებით 98.2 პროცენტით გაიზარდა და 4 028.9 მლნ აშშ დოლარი შეადგინა (1 996.2 მლნ აშშ დოლარით მეტი). წმინდა ფულადი გზავნილები გაიზარდა რუსეთიდან 531.5 პროცენტით და 2 026.6 მლნ აშშ დოლარი შეადგინა (1 705.7 მლნ აშშ დოლარით მეტი), იტალიიდან 11.5 პროცენტით და 423.0 მლნ აშშ დოლარი შეადგინა (43.5 მლნ აშშ დოლარით მეტი), აშშ-დან - 11.4 პროცენტით და 312.2 მლნ აშშ დოლარი შეადგინა (31.8 მლნ აშშ დოლარით მეტი), ისრაელიდან - 5.8 პროცენტით და 192.9 მლნ აშშ დოლარი შეადგინა (10.6 მლნ აშშ დოლარით მეტი), გერმანიიდან - 43.5 პროცენტით და 154.7 მლნ აშშ დოლარი შეადგინა (46.9 მლნ აშშ დოლარით მეტი). შემცირდა: საბერძნეთიდან - 9.2 პროცენტით და 205.0 მლნ აშშ დოლარი შეადგინა (20.9 მლნ აშშ დოლარით ნაკლები).

რუსეთთან მიმართებაში აღსანიშნავია, რომ რუსეთში დაწესებული კაპიტალის კონტროლის ღონისძიებების გამო, 2022 წელს ფულადი გადმორიცხვების სტატისტიკაში მოხვდა აგრეთვე ტურისტებისა და მიგრანტების მიერ სწრაფი ფულადი გადარიცხვის საშუალებით შემოტანილი თანხებიც, რომელიც რიგ შემთხვევაში დაკავშირებული იყო საცხოვრებელი ადგილის ცვლილებასთან.

**ტურიზმი**

2022 წელს, საქართველოს 5 427 ათასი ვიზიტორი ეწვია (2021 წლის მონაცემებით, ვიზიტორების რაოდენობა 1 881 ათასს შეადგენდა), რაც გასული წლის ანალოგიურ მონაცემზე 188.5 პროცენტით მეტია, ხოლო 2022 წლის ვიზიტორების რაოდენობა 2019 წლის ვიზიტორების რაოდენობასთან შედარებით აღდგენილია 58.0 პროცენტით (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 3 516.6 მლნ აშშ დოლარი შეადგინა, რაც 182.5 პროცენტით (2 271.7 მლნ აშშ დოლარით მეტი) მეტია გასული წლის მაჩვენებელზე, 2022 წლის ტურიზმიდან მიღებული შემოსავლები 2019 წლის პერიოდის ტურიზმიდან მიღებულ შემოსავლებთან შედარებით აღდგენილია 107.6 პროცენტით (წყარო: საქართველოს ეროვნული ბანკი).

რუსეთთან მიმართებაში აღსანიშნავია, რომ ტურიზმის შემოსავლებიდან რუსეთიდან და უკრაინიდან შემოსული ტურისტების თანხის გამორიცხვის შემთხვევაში, 2019 წელთან შედარებით აღდგენის მაჩვენებელი 91.0 პროცენტს შეადგენს. აღსანიშნავია, რომ 2022 წლის ეკონომიკური ზრდის პროგნოზირებისას, ტურიზმიდან შემოსავლების აღდგენა მოსალოდნელი იყო 70.0 პროცენტის ფარგლებში.

**პირდაპირი უცხოური ინვესტიციები**

2022 წელს, წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობა 61.1 პროცენტით გაიზარდა და 2 000.0 მლნ აშშ დოლარი შეადგინა. ზრდა განპირობებულია პირდაპირი უცხოური ინვესტიციების ორი კომპონენტის - სააქციო კაპიტალისა და რეინვესტიციის მაჩვენებლის გაზრდით. საქართველოში განხორციელებული პირდაპირი უცხოური ინვესტიციების მიხედვით უმსხვილეს ინვესტორ ქვეყნებს გაერთიანებული სამეფო (428.3 მლნ აშშ დოლარი), ესპანეთი (367.0 მლნ აშშ დოლარი) და აშშ (163.9 მლნ აშშ დოლარი) წარმოადგენს. ყველაზე დიდი უცხოური ინვესტიციები საფინანსო და სადაზღვევო სექტორში (526.4 მლნ აშშ დოლარი), უძრავი ქონებაში (406.9 მლნ აშშ დოლარი) და წყალმომარაგება და ნარჩენების მართვაში (197.0 მლნ აშშ დოლარი) განხორციელდა.

**ინფორმაცია საქართველოს 2022 წლის ნაერთი ბიუჯეტის შემოსავლების**

**შესრულების შესახებ**

2022 წლის ნაერთი ბიუჯეტის შემოსავლების საპროგნოზო მაჩვენებელი განისაზღვრა 19 217 000.0 ათასი ლარით, საანგარიშო პერიოდში მობილიზებულ იქნა 19 377 554.4 ათასი ლარი, ანუ საპროგნოზო მაჩვენებლის 100.8%.

**გადასახადების** საპროგნოზო მაჩვენებელი განისაზღვრა 17 350 000.0 ათასი ლარით, საანგარიშო პერიოდში მობილიზებულ იქნა 17 385 944.3 ათასი ლარი, ანუ საპროგნოზო მაჩვენებლის 100.2%. აღსანიშნავია, რომ 2022 წელს ზედმეტად გადახდილი გადასახადების სახით გადამხდელებს დაუბრუნდათ 2 266.0 მლნ ლარი.

**გრანტების** საპროგნოზო მაჩვენებელი განისაზღვრა 357 000.0 ათასი ლარით, საანგარიშო პერიოდში მობილიზებულ იქნა 364 658.4 ათასი ლარი, ანუ საპროგნოზო მაჩვენებლის 102.1%.

**სხვა შემოსავლების**  საპროგნოზო მაჩვენებელი განისაზღვრა 1 510 000.0 ათასი ლარით, საანგარიშო პერიოდში მობილიზებულ იქნა 1 626 951.7 ათასი ლარი, ანუ საპროგნოზო მაჩვენებლის 107.7%.

**არაფინანსური აქტივების** კლებიდან მობილიზებულ იქნა 435 576.5 ათასი ლარი, რაც საპროგნოზო მაჩვენებლის (450 000.0 ათასი ლარი) 96.8%-ია.

**ფინანსური აქტივების** კლებიდან მობილიზებულ იქნა 102 416.3 ათასი ლარი, რაც საპროგნოზო მაჩვენებელის (150 000.0 ათასი ლარი) 68.3%-ია.

**2022 წლის ნაერთი ბიუჯეტის შემოსავლების შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **შემოსავლები** | **19,217,000.0** | **19,377,554.4** | **160,554.4** | **100.8** |
| **გადასახადები** | **17,350,000.0** | **17,385,944.3** | **35,944.3** | **100.2** |
| საშემოსავლო გადასახადი | 5,025,000.0 | 5,034,089.3 | 9,089.3 | 100.2 |
| მოგების გადასახადი | 1,930,000.0 | 1,930,151.4 | 151.4 | 100.0 |
| დამატებული ღირებულების გადასახადი | 7,370,000.0 | 7,452,868.5 | 82,868.5 | 101.1 |
| აქციზი | 2,045,000.0 | 2,010,227.8 | -34,772.2 | 98.3 |
| იმპორტის გადასახადი | 125,000.0 | 125,992.0 | 992.0 | 100.8 |
| ქონების გადასახადი | 595,000.0 | 603,501.3 | 8,501.3 | 101.4 |
| სხვა გადასახადი | 260,000.0 | 229,114.1 | -30,885.9 | 88.1 |
| **გრანტები** | **357,000.0** | **364,658.4** | **7,658.4** | **102.1** |
| **სხვა შემოსავლები** | **1,510,000.0** | **1,626,951.7** | **116,951.7** | **107.7** |

**ინფორმაცია საქართველოს 2022 წლის სახელმწიფო ბიუჯეტის**

**შემოსავლების შესრულების შესახებ**

2022 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 16 357 411.0 ათასი ლარით, საანგარიშო პერიოდში მობილიზებულ იქნა 16 450 247.4 ათასი ლარი, ანუ საპროგნოზო მაჩვენებლის 100.6%.

**2022 წლის სახელმწიფო ბიუჯეტის შემოსავლების შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **16,357,411.0** | **16,450,247.4** | **92,836.4** | **100.6** |
| გადასახადები | 14,964,700.0 | 14,976,686.1 | 11,986.1 | 100.1 |
| გრანტები | 342,711.0 | 359,062.1 | 16,351.1 | 104.8 |
| სხვა შემოსავლები | 1,050,000.0 | 1,114,499.2 | 64,499.2 | 106.1 |

**გადასახადების** საპროგნოზო მაჩვენებელი განისაზღვრა 14 964 700.0 ათასი ლარით, საანგარიშო პერიოდში მობილიზებულ იქნა 14 976 686.1 ათასი ლარი, ანუ საპროგნოზო მაჩვენებლის 100.1%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 4 644 377.3 ათასი ლარი, რაც საპროგნოზო მაჩვენებლის (4 635 000.0 ათასი ლარი) 100.2%-ია.
* მოგების გადასახადის სახით მობილიზებულია 1 930 151.4 ათასი ლარი, რაც საპროგნოზო მაჩვენებლის (1 930 000.0 ათასი ლარი) 100.0%-ია.
* დამატებული ღირებულების გადასახადის სახით მობილიზებულია 6 036 823.5 ათასი ლარი, რაც საპროგნოზო მაჩვენებლის (5 969 700.0 ათასი ლარი) 101.1%-ია.
* აქციზის სახით მობილიზებულია 2 010 227.8 ათასი ლარი, რაც საპროგნოზო მაჩვენებლის (2 045 000.0 ათასი ლარი) 98.3%-ია.
* იმპორტის გადასახადის სახით მობილიზებულია 125 992.0 ათასი ლარი, რაც საპროგნოზო მაჩვენებლის (125 000.0 ათასი ლარი) 100.8%-ია.
* სხვა გადასახადის სახით მობილიზებულია 229 114.1 ათასი ლარი, რაც საპროგნოზო მაჩვენებლის (260 000.0 ათასი ლარი) 88.1%-ია. 2022 წელს ზედმეტად გადახდილი გადასახადების სახით გადამხდელებს 2 266.0 მლნ ლარი დაუბრუნდა.

**2022 წლის სახელმწიფო ბიუჯეტის საგადასახადო შემოსავლების**

**შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **გადასახადები** | **14,964,700.0** | **14,976,686.1** | **11,986.1** | **100.1** |
| საშემოსავლო გადასახადი | 4,635,000.0 | 4,644,377.3 | 9,377.3 | 100.2 |
| მოგების გადასახადი | 1,930,000.0 | 1,930,151.4 | 151.4 | 100.0 |
| დამატებული ღირებულების გადასახადი | 5,969,700.0 | 6,036,823.5 | 67,123.5 | 101.1 |
| აქციზი | 2,045,000.0 | 2,010,227.8 | -34,772.2 | 98.3 |
| იმპორტის გადასახადი | 125,000.0 | 125,992.0 | 992.0 | 100.8 |
| სხვა გადასახადი | 260,000.0 | 229,114.1 | -30,885.9 | 88.1 |

**გრანტების** საპროგნოზო მაჩვენებელი განისაზღვრა 342 711.0 ათასი ლარით, საანგარიშო პერიოდში მობილიზებულ იქნა 359 062.1 ათასი ლარი, ანუ საპროგნოზო მაჩვენებლის 104.8%. კერძოდ:

* ბიუჯეტის მხარდამჭერი გრანტები - 121 632.2 ათასი ლარი;
* საინვესტიციო გრანტები - 31 572.2 ათასი ლარი;
* ხაზინის ანგარიშზე რიცხული რეესტრის გრანტები - 107 695.6 ათასი ლარი;
* „საქართველოს 2022 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 98 162.1 ათასი ლარი).

*ათასი ლარი*

| **დასახელება** | **საანგარიშო პერიოდის ფაქტი** |
| --- | --- |
| **გრანტები** | **359,062.1** |
| **ბიუჯეტის მხარდამჭერი გრანტები** | **121,632.2** |
| **საინვესტიციო გრანტები** | **31,572.2** |
| SDC | 95.1 |
| IFAD | 1,251.3 |
| EU | 19,182.0 |
| EBRD | 336.5 |
| E5P | 2,170.5 |
| KfW | 6,647.4 |
| CNF | 1,889.4 |
| **ხაზინის ანგარიშზე რიცხული რეესტრის გრანტები** | **107,695.6** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან** | **98,162.1** |

**სხვა შემოსავლების** საპროგნოზო მაჩვენებელი განისაზღვრა 1 050 000.0 ათასი ლარის ოდენობით, მობილიზებულ იქნა 1 114 499.2 ათასი ლარი, ანუ საპროგნოზო მაჩვენებლის 106.1%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 642 725.8 ათასი ლარი, რაც საპროგნოზო მაჩვენებლის (625 615.0 ათასი ლარი) 102.7%-ია. აქედან,
* **პროცენტები** - 251 360.7 ათასი ლარი, რაც საპროგნოზო მაჩვენებლის (240 000.0 ათასი ლარი) 104.7%-ს შეადგენს.
* **დივიდენდები -** 356 242.8 ათასი ლარი, რაც საპროგნოზო მაჩვენებლის (356 115.0 ათასი ლარი) 100.0%-ს შეადგენს. მათ შორის, შემოსავალი ეროვნული ბანკიდან შეადგენს 356 060.0 ათასს ლარს.
* **რენტის** სახით მობილიზებულია 35 122.3 ათასი ლარი, რაც საპროგნოზო მაჩვენებლის (29 500.0 ათასი ლარი) 119.1%-ია.
  + **საქონლისა და მომსახურების რეალიზაციიდან** მობილიზებულია 93 084.9 ათასი ლარი, რაც საპროგნოზო მაჩვენებლის (80 385.0 ათასი ლარი) 115.8%-ია. აქედან,
* **ადმინისტრაციული მოსაკრებლებისა და გადასახდელების სახით -** 89 086.1 ათასი ლარი, რაც საპროგნოზო მაჩვენებლის (76 385.0 ათასი ლარი) 116.6%-ია. მათ შორის:
  + - სალიცენზიო მოსაკრებელი - 551.9 ათასი ლარი, რაც საპროგნოზო მაჩვენებლის (585.0 ათასი ლარი) 94.3%-ია;
    - სანებართვო მოსაკრებელი - 57 317.6 ათასი ლარი, რაც საპროგნოზო მაჩვენებლის (46 400.0 ათასი ლარი) 123.5%-ია.
    - სარეგისტრაციო მოსაკრებელი - 2 071.2 ათასი ლარი, რაც საპროგნოზო მაჩვენებლის (2 000.0 ათასი ლარი) 103.6%-ია;
    - სახელმწიფო ბაჟი - 25 521.0 ათასი ლარი, რაც საპროგნოზო მაჩვენებლის (24 000.0 ათასი ლარი) 106.3%-ია;
    - საკონსულო მოსაკრებელი - 1 825.5 ათასი ლარი, რაც საპროგნოზო მაჩვენებლის (1 700.0 ათასი ლარი) 107.4%-ია;
    - სამხედრო სავალდებულო სამსახურის გადავადების მოსაკრებელი - 1 051.4 ათასი ლარი, რაც საპროგნოზო მაჩვენებლის (1 000.0 ათასი ლარი) 105.1%-ია.
    - სხვა არაკლასიფიცირებული მოსაკრებლების სახით მობილიზებულია 747.6 ათასი ლარი, რაც საპროგნოზო მაჩვენებლის (700.0 ათასი ლარი) 106.8%-ია.
* **არასაბაზრო წესით გაყიდული საქონლისა და მომსახურებიდან -** 3 998.8 ათასი ლარი, რაც საპროგნოზო მაჩვენებლის (4 000.0 ათასი ლარი) 100.0%-ია. მათ შორის:
  + - საქონლის რეალიზაციიდან - 0.6 ათასი ლარი;
    - მომსახურების გაწევიდან - 3 984.9 ათასი ლარი, რაც საპროგნოზო მაჩვენებლის (4 000.0 ათასი ლარი) 99.6%-ია;
    - სხვა შემოსავლები არასაბაზრო წესით გაყიდული საქონლიდან და მომსახურებიდან - 13.3 ათასი ლარია.
  + **სანქციების (ჯარიმები და საურავები)** სახით მობილიზებულია 129 720.2 ათასი ლარი, რაც საპროგნოზო მაჩვენებლის (124 000.0 ათასი ლარი) 104.6%-ია.
  + **ტრანსფერები რომელიც სხვაგან არ არის კლასიფიცირებული** მობილიზებულია 248 968.3 ათასი ლარი (საპროგნოზო მაჩვენებლის (220 000.0 ათასი ლარი) 113.2%-ია), მათ შორის გზათსარგებლობის საფასურიდან მიღებულმა შემოსავალმა 128 055.3 ათას ლარი შეადგინა, რაც 2021 წლის ფაქტიურ მაჩვენებელთან შედარებით თითქმის გაორმაგებულია. აღნიშნული ზრდა ერთის მხრივ გამოწვეულია 2022 წლის ივნისიდან გზათსარგებლობის საფასურის ოდენობის გაზრდით (200 ლარიდან 350 ლარამდე), ხოლო მეორეს მხრივ სატრანზიტო გადაზიდვების ზრდით.

**2022 წლის სახელმწიფო ბიუჯეტის სხვა შემოსავლების შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **სხვა შემოსავლები** | **1,050,000.0** | **1,114,499.2** | **64,499.2** | **106.1** |
| **შემოსავლები საკუთრებიდან** | **625,615.0** | **642,725.8** | **17,110.8** | **102.7** |
| პროცენტები | 240,000.0 | 251,360.7 | 11,360.7 | 104.7 |
| დივიდენდები | 356,115.0 | 356,242.8 | 127.8 | 100.0 |
| რენტა | 29,500.0 | 35,122.3 | 5,622.3 | 119.1 |
| **საქონლისა და მომსახურების რეალიზაცია** | **80,385.0** | **93,084.9** | **12,699.9** | **115.8** |
| **ადმინისტრაციული მოსაკრებლები და გადასახდელები** | **76,385.0** | **89,086.1** | **12,701.1** | **116.6** |
| სალიცენზიო მოსაკრებლები | 585.0 | 551.9 | -33.1 | 94.3 |
| სანებართვო მოსაკრებლები | 46,400.0 | 57,317.6 | 10,917.6 | 123.5 |
| სარეგისტრაციო მოსაკრებლები | 2,000.0 | 2,071.2 | 71.2 | 103.6 |
| სახელმწიფო ბაჟი | 24,000.0 | 25,521.0 | 1,521.0 | 106.3 |
| საკონსულო მოსაკრებელი | 1,700.0 | 1,825.5 | 125.5 | 107.4 |
| სამხედრო სავალდებულო სამსახურის გადავადების მოსაკრებელი | 1,000.0 | 1,051.35 | 51.3 | 105.1 |
| სხვა არაკლასიფიცირებული მოსაკრებელი | 700.0 | 747.6 | 47.6 | 106.8 |
| **არასაბაზრო წესით გაყიდული საქონელი და მომსახურება** | **4,000.0** | **3,998.8** | **-1.2** | **100.0** |
| შემოსავლები საქონლის რეალიზაციიდან |  | 0.6 | 0.6 |  |
| შემოსავლები მომსახურების გაწევიდან | 4,000.0 | 3,984.9 | -15.1 | 99.6 |
| სხვა შემოსავლები არასაბაზრო წესით გაყიდული საქონლიდან და მომსახურებიდან |  | 13.3 | 13.3 |  |
| **სანქციები (ჯარიმები და საურავები)** | **124,000.0** | **129,720.2** | **5,720.2** | **104.6** |
| **ტრანსფერები რომელიც სხვაგან არ არის კლასიფიცირებული** | **220,000.0** | **248,968.3** | **28,968.3** | **113.2** |

**არაფინანსური აქტივების** კლებიდან მობილიზებულ იქნა 202 833.5 ათასი ლარი, რაც საპროგნოზო მაჩვენებელის (300 000.0 ათასი ლარი) 67.6%-ია, მათ შორის ძირითადი აქტივების გაყიდვიდან მობილიზებულია 170 605.1 ათასი ლარი, რაც საპროგნოზო მაჩვენებლის (270 000.0 ათასი ლარი) 63.2%-ია, მიწის გაყიდვიდან მობილიზებულია 32 227.2 ათასი ლარი, რაც საპროგნოზო მაჩვენებლის (30 000.0 ათასი ლარი) 107.4%-ია, ხოლო მატერიალური მარაგები 1.3 ათას ლარს შეადგენს.

აღსანიშნავია, რომ ნაერთი ბიუჯეტის არაფინანსური კლების მაჩვენებელმა შეადგინა 96.8 %, აღნიშნული მაჩვენებელი ძირითადად ფორმირდება მიწის გაყიდვიდან მიღებული შემოსავლებიდან, რომლის დიდი ნაწილიც აისახება მუნიციპალიტეტების ბიუჯეტების შემოსულობებში.

**ფინანსური აქტივების** კლებიდან მობილიზებულ იქნა 144 228.9 ათასი ლარი, რაც საპროგნოზო მაჩვენებლის (150 000.0 ათასი ლარი) 96.2%-ია.